Frederikshavn White Hawks har et erklæret mål om at spille sig i ligafinalen i denne sæson, mens Aalborg Pirates håber på at ende blandt de fire bedste hold i metalligaen. Alligevel tabte frederikshavnerne i weekenden pokalkvartfinalen over to kampe til aalborggenserne. - Det er meget skuffende for os. Vilje vil altid slå teknik, og Aalborg havde i hvert fald vilje til at vinde kampen, siger Mike Grey. Aalborggenserne så kampen igennem ud til at ville det mest. - Hvis man ikke er klar til at tage kampene foran mål og ved banderne, så er det lige meget, hvor godt et hold man har - så taber man, lyder det fra Mike Grey. Frederikshavn White Hawks spiller deres første turneringskamp i ligaen på næste søndag ude mod Rungsted.

Referat:
Assistenttræneren for Frederikshavn White Hawks er skuffet over høgenes nederlag til arvefjenden Aalborg Pirates.